Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES, ktoré sa týka spoločnej pozície prijatej Radou na účely prijatia nariadenia Európskeho parlamentu a Rady, ktorým sa ustanovujú spoločné pravidlá prevádzky leteckých dopravných služieb v Spoločenstve (prepracované znenie) /* KOM/2008/0175 v konečnom znení - COD 2006/0130 */





[pic] | KOMISIA EURÓPSKYCH SPOLOČENSTIEV | Brusel, 21.4.2008 KOM(2008) 175 v konečnom znení 2006/0130 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES, ktoré sa týka spoločnej pozície prijatej Radou na účely prijatia nariadenia Európskeho parlamentu a Rady, ktorým sa ustanovujú spoločné pravidlá prevádzky leteckých dopravných služieb v Spoločenstve (prepracované znenie) 2006/0130 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES, ktoré sa týka spoločnej pozície prijatej Radou na účely prijatia nariadenia Európskeho parlamentu a Rady, ktorým sa ustanovujú spoločné pravidlá prevádzky leteckých dopravných služieb v Spoločenstve (prepracované znenie) (Text s významom pre EHP) 1. CHRONOLÓGIA Dátum predloženia návrhu Európskemu parlamentu a Rade (KOM(2006) 396 – 2006/0130 (COD)) | 18. júla 2006 | Dátum stanoviska Európskeho hospodárskeho a sociálneho výboru: | 31. mája 2007 | Dátum stanoviska Európskeho parlamentu, prvé čítanie: | 11. júla 2007 | Dátum prijatia spoločnej pozície: jednomyseľne | 18.4.2008 | 2. CIEĽ NÁVRHU KOMISIE Komisia prijala 18. júla 2006 návrh nariadenia, ktorým sa ustanovujú spoločné pravidlá prevádzkovania leteckých dopravných služieb v Spoločenstve (prepracované znenie), ktorým sa nahradia tri nariadenia 2407/92, 2408/92 a 2409/92 (spoločne nazývané „tretí letecký balík“)[1]. Ide o tieto hlavné prvky navrhovaného prepracovaného znenia: 1. Sprísnenie požiadaviek na udelenie a zrušenie prevádzkových licencií : 2. Sprísnenie požiadaviek na prenájom lietadiel : 3. Objasnenie pravidiel uplatniteľných na záväzky služby vo verejnom záujme (ZSVZ) : Tieto pravidlá boli upravené s cieľom znížiť administratívne zaťaženie, zabrániť nadmernému využívaniu ZSVZ na účely zatvorenia niektorých trhov pre konkurenciu a prilákať viac kandidátov na účasť vo verejnej súťaži. 4. Objasnenie rámca vzťahov s tretími krajinami : Návrhom sa úplne nahrádzajú platné dvojstranné dohody medzi členskými štátmi, ktoré ešte obmedzujú slobodu poskytovania leteckých služieb. 5. Objasnenie pravidiel rozloženia prevádzky medzi letiskami : Súčasný dvojfázový postup (najskôr sa zavedie systém letísk a potom sa definujú pravidlá rozloženia prevádzky) sa nahrádza jednofázovým postupom, v rámci ktorého sa upúšťa od koncepcie „systému letísk“. 6. Zlepšenie ochrany práv spotrebiteľov (cenová transparentnosť a nediskriminácia) : Na základe návrhu musia byť v cestovnom v leteckej doprave zahrnuté všetky príslušné dane a poplatky a leteckí dopravcovia musia uverejňovať úplné informácie o svojom cestovnom v osobnej doprave, v nákladnej doprave a o príslušných podmienkach. 3. PRIPOMIENKY K SPOLOČNEJ POZÍCII Spoločná pozícia vyjadruje nielen pozíciu Rady, ale odzrkadľuje aj kompromis, ktorý sa dosiahol medzi týmito tromi inštitúciami po rokovaniach, ktoré sa uskutočnili na jeseň 2007. Predseda výboru Európskeho parlamentu pre dopravu a cestovný ruch v liste predsedníctvu Rady uviedol, že za takýchto okolností odporučí výboru TRAN schváliť spoločnú pozíciu v tomto znení v druhom čítaní, pod podmienkou, že sa prevezme terminológia o prenájme lietadiel s posádkou, ktorú navrhol Parlament. Tento kompromis s požiadavkou Európskeho parlamentu mohla Rada potvrdiť počas zasadnutia Rady pre dopravu, telekomunikácie a energetiku 30. novembra 2007. S výnimkou tohto špecifického bodu sa ostatné prvky, o ktorých tieto tri inštitúcie diskutovali a ktoré sú predmetom kompromisu prevzatého v spoločnej pozícii, týkajú týchto aspektov: - Sociálny rozmer vnútorného trhu : Obe inštitúcie sú spokojné s odôvodnením (odôvodnenie 8a), v ktorom sa pripomínajú povinnosti členských štátov pri uplatňovaní príslušných vnútroštátnych a európskych právnych predpisov v sociálnej oblasti. Komisia sa okrem toho zaviazala informovať obe inštitúcie o výsledkoch svojej štúdie o vplyve vnútorného trhu leteckej dopravy na zamestnanosť a pracovné podmienky; - Finančná stabilita na krytie finančnej úhrady pre cestujúcich a ich návratu do vlasti v prípade úpadku : V texte sa už nenachádza žiadny odkaz, no Komisia preskúma uskutočniteľnosť a dôsledky každého opatrenia, ktoré by znamenalo povinnosť poistiť sa na účely finančnej náhrady leteniek a krytia nákladov na návrat do vlasti; - Vonkajšie vzťahy : Tento rozmer Rada kategoricky zamietla. S cieľom dospieť ku kompromisu a podporovať globálnu dohodu medzi všetkými inštitúciami Komisia súhlasila, aby sa ustanovenia o vonkajších vzťahoch v texte už neuvádzali, ale urobila spoločné vyhlásenie s členskými štátmi o spolupráci v prístupe tretích krajín k vnútornému trhu leteckej dopravy. Okrem toho urobila jednostranné vyhlásenie o obmedzeniach spoločného označovania liniek („codeshare“) medzi leteckými dopravcami Spoločenstva a dopravcami tretích krajín, ako sa uvádzajú v novom článku 15 ods. 5; - Rozloženie prevádzky medzi letiskami : nový článok 19 umožňuje rozloženie prevádzky medzi letiskami pod podmienkou, že tieto letiská: - obsluhujú to isté mesto alebo mestskú aglomeráciu; - disponujú zodpovedajúcou dopravnou infraštruktúrou, ktorá, pokiaľ je to možné, umožňuje priame spojenie, vďaka ktorému sa dá na letisko dostať za menej ako 90 minút vrátane prípadov, keď ide o cezhraničné spojenie, - sú prepojené navzájom, ako aj s mestami alebo mestskými aglomeráciami, ktoré budú obsluhovať, častými, spoľahlivými a efektívnymi službami verejnej dopravy. - ponúkajú služby potrebné pre leteckých dopravcov a neprimerane nepoškodzujú ich obchodné príležitosti. - Informácie o cenách : rozsah pôsobnosti povinnosti týkajúcej sa transparentnosti informácií a nediskriminácie sa rozšíril na všetky lety zo Spoločenstva vrátane letov, ktoré prevádzkujú letecké spoločnosti tretích krajín (článok 24). Konečné oznámené ceny týchto letov budú odteraz musieť zahŕňať cestovné, dane, letiskové poplatky a iné poplatky, príplatky a náklady. Ďalšie odôvodnenie (odôvodnenie 15) podporuje letecké spoločnosti zo Spoločenstva, aby preukazovali rovnakú úroveň transparentnosti pre lety smerujúce na letisko Spoločenstva. Komisia víta, že na základe medziinštitucionálnych rokovaní sa nové pravidlá výrazne zlepšili a sú oveľa jasnejšie. 4. ZÁVER Komisia uznáva, že spoločná pozícia Rady prispieva k zachovaniu hlavného cieľa a ducha jej návrhu, a preto jej môže poskytnúť svoju podporu. Uvítala, že táto pozícia odzrkadľuje medziinštitucionálne rokovania a že umožnila prijatie tohto návrhu už v štádiu druhého čítania. [1] Nariadenie (EHS) 2407/92 o licenciách leteckých dopravcov (Ú. v. ES L 240, 24.8.1992, s. 1) – nariadenie (EHS) 2408/92 o prístupe leteckých dopravcov Spoločenstva k letovým trasám v rámci Spoločenstva (Ú. v. ES L 240, 24.8.1992, s. 8) - nariadenie (EHS) 2409/92 o cestovnom a sadzbách v leteckých dopravných službách (Ú. v. ES L 240, 24.8.1992, s. 15).